Title: NÁRODNÝ INŠPEKTORÁT PRÁCE
Author: sabo
Last saved by: lanakova
Company: Nip

1.	Úvod
Prijatím zákona o nelegálnej práci a nelegálnom zamestnávaní sa sledoval cieľ vyplývajúci z čl. 136 až 139 Zmluvy o založení Európskeho spoločenstva v jej platnom znení, v zmysle ktorých členské štáty  majú podporovať zamestnanosť, zlepšovať životné a pracovné podmienky tak, aby sa dosiahla ich harmonizácia pri zachovaní dosiahnutej úrovne sociálnej ochrany zamestnancov.

Definovanie nelegálnej práce je dôležité najmä pre jej identifikáciu, charakteristiky a formy prejavu, k budovaniu systému odhaľovania nelegálnej práce, zisťovania jej príčin a tvorbe nástrojov na jej maximálne možnú elimináciu.

Nelegálna práca, nelegálne zamestnávanie patria k negatívnym sprievodným javom každej ekonomiky. Spoločným znakom je nedeklarovanie pracovnoprávneho vzťahu medzi zamestnávateľom a zamestnancom aj keď príčiny vzniku, rozsah a formy prejavu sú rozdielne v závislosti od konkrétnych podmienok.

 Dôvody a motívy nelegálnej práce a nelegálneho zamestnávania sú na strane zamestnanca ako aj na strane zamestnávateľa.

Hlavným motívom nelegálneho zamestnávania je zvyšovanie ziskov z podnikania. Umožňuje to nízka cena práce a následné neplnenie si daňovej a odvodovej povinnosti, čím dochádza k znižovaniu celkových nákladov. Ďalším motívom môže byť minimalizácia administratívnych úkonov spojených so vznikom a ukončením pracovnoprávneho vzťahu.

Motívom pre nelegálnu prácu je  súčasné poberanie dávok v nezamestnanosti, či dávok v hmotnej núdzi v súbehu s vyplatenou neregistrovanou mzdou a účasť na zdravotnom poistení , prípadne poberanie vyššej mzdy v dôsledku nesplnenia daňovej a odvodovej povinnosti zamestnávateľom. Stabilita ekonomického prostredia je ďalším motívom pre zamestnanca a to v oblastiach kde je málo pracovných príležitostí. Mnohokrát ide o ľudí dlhodobo nezamestnaných, ktorí sa zamestnávajú radšej nelegálne ako vôbec. Nelegálnu prácu vykonávajú aj tí nezamestnaní, ktorí sa z vnútornej motivácie vyhýbajú pravidelným formám pracovnej činnosti a trvalým pracovným pomerom. Nelegálnou prácou  pracujúci „na čierno“ odoberajú prácu nezamestnaným a tým zhoršujú ich šancu na návrat do zamestnania.

 Nelegálne pracujúce osoby zostávajú bez akejkoľvek právnej ochrany, ktorá vyplýva z  nelegálneho pracovnoprávneho vzťahu. Strácajú všetky právne nároky vyplývajúce z riadneho pracovného pomeru, ako je právo na poskytnutie mzdy, dodržiavanie dĺžky pracovného času, dovolenky, stravovania, odškodnenie poškodenia zdravia, poskytnutie osobných ochranných prostriedkov a pod.

Ťažisko ekonomických činností nelegálnej práce, nelegálneho zamestnávania sa dlhodobo sústreďuje do odvetví stavebníctva, obchodu, služieb, poľnohospodárstva, sezónnych prác.

Z vyššie uvedeného vyplýva, že nelegálna práca, nelegálne zamestnávanie predstavuje závažný ekonomický a spoločenský problém, ktorému je potrebné aj naďalej venovať zvýšenú pozornosť. Jeho riešenie si vyžaduje sústredené úsilie všetkých zainteresovaných orgánov a inštitúcií.

2.	Organizačné a legislatívne východiská vyhľadávania a potierania nelegálnej práce, nelegálneho zamestnávania.

	Kontrola nelegálnej práce, nelegálneho zamestnávania, vrátane ich vyhľadávania a potierania vyplýva zo  zákona č. 95/2000 Z.z. o inšpekcii práce a o zmene a doplnení niektorých zákonov v znení neskorších predpisov, zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov, zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov (ďalej len zákon č. 82/2005 Z.z.“), ktorý nadobudol účinnosť 1. apríla 2005 (ustanovenie    čl. II a čl. V - účinnosť 1. februára 2006). Úloha vyplýva aj z uznesenia vlády č. 366 z 25.04.2001 a uznesenie vlády SR č. 1099/2001.

	Právomoci v oblasti kontroly nelegálnej práce, nelegálneho zamestnávania ich vyhľadávanie a potieranie sú dané kontrolným orgánom v rozsahu ich pôsobnosti podľa príslušných kompetenčných zákonov. Kontrolná činnosť v oblasti vyhľadávania a potierania nelegálnej práce a nelegálneho zamestnávania bola vykonávaná v intenciách predmetných legislatívnych úprav.

3.	Poznatky orgánov inšpekcie práce z kontroly nelegálnej práce a nelegálneho zamestnávania.

Národný inšpektorát práce, Krajské inšpektoráty práce zintenzívnili v 1. polroku 2005 inšpekčnú činnosť zameranú na nelegálnu prácu a nelegálne zamestnávanie. Cieľom vyhľadávania a potierania nelegálnej práce a nelegálneho zamestnávania bola eliminácia využívania pracovnej sily bez uzatvoreného pracovnoprávneho vzťahu, bez splnenia si oznamovacej povinnosti voči Sociálnej poisťovni, bez povolenia na prechodný pobyt na účely zamestnania a povolenia na zamestnanie, prípadne bez uzatvorenia inej zmluvy podľa Obchodného, resp. Občianskeho zákonníka. 

Inšpekcia práce v predmetnej oblasti do 31. marca 2005 vrátane bola vykonávaná ako súčasť dozoru nad dodržiavaním pracovnoprávnych prepisov upravujúcich vznik, zmenu a skončenie pracovnoprávnych vzťahov, mzdových predpisov a záväzkov vyplývajúcich z kolektívnych zmlúv. Nelegálna práca a nelegálne zamestnávanie v tomto období nebolo definované a bolo charakterizované ako výkon prác bez právneho titulu, t.j. bez uzavretia pracovnej zmluvy, dohody o vykonaní práce a dohody o brigádnickej práci študentov.

 Prijatím zákona č. 82/2005 Z.z. účinného od 1. apríla 2005 bol definovaný pojem nelegálna práca, nelegálne zamestnávanie, ustanovil sa zákaz nelegálnej práce a nelegálneho zamestnávania čím sa legislatívne samostatne upravil výkon inšpekcie práce v predmetnej oblasti čo v značnej miere prispelo k účinnosti dozoru. Súčasne sa rozšírili aj oprávnenia na výkon kontroly nelegálnej práce a nelegálneho zamestnávania na ďalšie kontrolné orgány, Ústredie práce, sociálnych vecí a rodiny a úrady práce, sociálnych vecí a rodiny (ďalej len „úrad práce“).

Inšpekcia práce so zameraním na vyhľadávanie a potieranie nelegálnej práce a nelegálneho zamestnávania bola v 1. polroku 2005 vykonávaná v rámci:

•	plánovaných celoslovenských úloh na rok 2005
•	plánovaných krajských úloh na rok 2005
•	šetrenia podnetov právnických a fyzických osôb
•	rozhodnutia IP na základe konkrétnych poznatkov získaných inšpektormi práce pri výkone inšpekcie
•	troch mimoriadnych celoslovenských akcií VIETOR, BARMAN, VIETOR 2.

Výkon inšpekcie práce bol orientovaný najmä na subjekty v oblasti obchodu a služieb, subjekty prevádzkujúce hotely a reštauračné zariadenia, prevádzky drevospracujúceho priemyslu, šijacie a krajčírske dielne, stavebníctvo.

Pri dozore nelegálnej práce a nelegálneho zamestnávania sa využívala spolupráca s ostatnými inštitúciami verejnej a štátnej správy ako sú Ústredie práce, soc. vecí a rodiny SR, Policajný zbor SR, Soc. poisťovňa a regionálne úrady práce.

Národný inšpektorát práce usmerňoval a koordinoval výkon kontroly nelegálnej práce a nelegálneho zamestnávania v rámci sústavy inšpekcie práce a podľa potreby aj vo vzťahu k ďalším zainteresovaným orgánom a inštitúciám.

	V oblasti spolupráce so Sociálnou poisťovňou bol dohodnutý prístup cez GRID karty do registra poistencov za účelom operatívneho overovania údajov o splnení si prihlasovacej povinnosti zamestnávateľského subjektu voči Soc. poisťovni.

	Spolupráca s Policajným zborom SR spočívala v zaisťovaní pracovísk pri kontrole nelegálnej práce a nelegálneho zamestnávania na stavbách, v nočných podnikoch a aktívnej pomoci pri preukazovaní totožnosti kontrolovaných osôb na pracovisku. Aktívna spolupráca bola aj pri marení výkonu inšpekcia práce. V neposlednom rade policajný zbor zabezpečoval ochranu inšpektorov práce pri výkone dozornej činnosti.
	
	Spolupráca s Ústredím práce, sociálnych vecí a rodiny ako aj s regionálnymi zložkami bola v oblasti plánovania, súčinnosti mimoriadnych celoslovenských akcií VIETOR, VIETOR 2, BARMAN.

	Prehľad výkonov inšpekcie práce a podiel kontroly nelegálneho zamestnávania na výkonoch je uvedený v nasledujúcej tabuľke.

Prehľad výkonov inšpekcie práce - 1. polrok 2005

Zameranie výkonu | spolu

Previerky BOZP

Trhový dohľad

Kontrola PPV

Kontrola NZ

Podiel % 
kontroly 
NZ na všetkých
 výkonoch

počet | 9 239 | 125 | 3 885 | 6 778 | 33,84 | 20 027
čas | 67 850 | 297 | 34 664 | 24 069 | 18,97 | 126 879

Podiel kontroly nelegálneho zamestnávania na počte všetkých výkonov je 33,84% (za 1. polrok 2004 to bolo 18,3%), čo predstavuje 19% z celkového počtu hodín venovaných všetkým výkonom.

33,8%

Kontrola NZ

19,4%

PPV

0,6%

Trhový dohľad

46,1%

BOZP

Zameranie výkonov - počet výkonov

	Prehľad kontroly nelegálneho zamestnávania je uvedený v nasledujúcej tabuľke 
Prehľad kontroly nelegálneho zamestnávania (KNZ) 1. polrok 2005

| 1.štvrťrok | 2.štvrťrok | S p o l u
*Počet KNZ | 1 143 | 5 635 | 6 778
Podiel na celkovom počte KNZ (%) | 16,9 | 83,1 | 100,0
*Čas KNZ | 1 500,5 | 22 568,0 | 24 069
Podiel na celkovom čase KNZ | 6,2 | 93,8 | 100,0
Počet skontrolovaných osôb pri KNZ | 5 884 | 22 005 | 27 889
Nelegálne zamestnaní zistení pri KNZ | 33 | 857 | 890
Navrhnuté postihy pri KNZ - počet | 10 | 374 | 384
Navrhnuté postihy pri KNZ - suma | 250 000 | 3 415 000 | 3 665 000
Počet všetkých výkonov IP | 7619 | 12408 | 20 027
Podiel počtu KNZ na všetkých výkonoch (%) | 15,00 | 45,41 | 33,84
Čas na všetky výkony IP | 56 144,0 | 70 735,5 | 126 879,5
Podiel času KNZ na celkovom čase výkonov (%) | 2,67 | 31,90 | 18,97

* KNZ v 1. štvrťroku bola vykonávaná ako súčasť kontroly PPV

	Kontrola nelegálneho zamestnávania bola orientovaná do dlhodobo problémových oblastí obchodu a služieb, reštauračných a hotelových zariadení, textilného priemyslu, drevospracujúceho priemyslu a stavebníctva. Bolo vykonaných 6778 kontrol nelegálneho zamestnávania pričom čas na výkon bol 24 069 hodín. Inšpektori skontrolovali 27 889 osôb prítomných na pracovisku. Z uvedeného počtu kontrolovaných osôb bolo 890 nelegálne zamestnaných.

	Počet skontrolovaných osôb a počet nelegálne zamestnaných osôb podľa právnej formy a OKEČ v závislosti od veľkosti zamestnávateľského subjektu je uvedený v nasledujúcich tabuľkách:

Počet skontrolovaných osôb - 1. polrok 2005

FORMA (právna forma) | Poč. zam. = 0 | Poč. zam. 1 - 9 | Poč. zam. 10 - 49 | Poč. zam. 50 - 249 | Poč. zam . 250 a viac | spolu
Fyzické osoby | 903 | 6 441 | 2 898 | 284 | 0 | 10 526
Spoločnosť s ručením obmedzeným | 13 | 3 596 | 6 508 | 3 039 | 530 | 13 686
Akciová spoločnosť | 8 | 218 | 515 | 644 | 458 | 1 843
Družstvo | 0 | 28 | 331 | 316 | 36 | 711
Rozpočtová organizácia | 0 | 4 | 201 | 114 | 0 | 319
Príspevková organizácia | 0 | 10 | 35 | 126 | 30 | 201
Ostatné | 2 | 113 | 219 | 140 | 129 | 603
spolu | 926 | 10 410 | 10 707 | 4 663 | 1 183 | 27 889

Počet nelegálne zamestnávaných osôb - 1. polrok 2005

FORMA (právna forma) | Poč. zam. = 0 | Poč. zam. 1 – 9 | Poč. zam. 10 - 49 | Poč. zam. 50 - 249 | Poč. zam . 250 a viac | spolu
Fyzické osoby | 79 | 410 | 65 | 4 | 0 | 558
Spoločnosť s ručením obmedzeným | 6 | 147 | 92 | 23 | 0 | 268
Akciová spoločnosť | 0 | 3 | 3 | 3 | 1 | 10
Družstvo | 0 | 0 | 0 | 43 | 0 | 43
Rozpočtová organizácia | 0 | 0 | 0 | 0 | 0 | 0
Príspevková organizácia | 0 | 0 | 0 | 0 | 0 | 0
Ostatné | 0 | 3 | 8 | 0 | 0 | 11
spolu | 85 | 563 | 168 | 73 | 1 | 890

Počet skontrolovaných osôb - 1. polrok 2005

OKEČ | Poč. zam. = 0 | Poč. zam. 1 - 9 | Poč. zam. 10 - 49 | Poč. zam. 50 - 249 | Poč. zam . 250 a viac | spolu
Poľnoh.poľovn. a les.hos. | 5 | 162 | 590 | 272 | 32 | 1 061
Priemyselná výroba | 116 | 1 578 | 3 649 | 2 045 | 645 | 8 033
Výr. rozv. el. plyn. vody | 0 | 0 | 0 | 4 | 0 | 407
Stavebníctvo | 297 | 832 | 1 312 | 792 | 115 | 4 631
Veľkoobchod a maloobchod | 264 | 3 726 | 2 577 | 721 | 240 | 6 421
Hotely a reštaurácie | 104 | 3 004 | 1 437 | 185 | 8 | 4 264
Doprava, skladov. a spoje | 20 | 235 | 211 | 81 | 27 | 503
Peňažníctvo a poisťovn. | 0 | 16 | 9 | 20 | 28 | 339
Nehnuť., obchod, výskum | 22 | 322 | 412 | 192 | 32 | 710
Verejná správa a obrana | 0 | 30 | 30 | 13 | 0 | 145
Školstvo | 5 | 24 | 189 | 130 | 22 | 325
Zdravotníctvo a soc. služ | 2 | 27 | 51 | 58 | 30 | 318
Ost. verejné a soc.služby | 91 | 454 | 240 | 150 | 4 | 6 616
spolu | 926 | 10 410 | 10 707 | 4 663 | 1 183 | 27 889

Počet nelegálne zamestnávaných osôb - 1. polrok 2005

OKEČ | Poč. zam. = 0 | Poč. zam. 1 - 9 | Poč. zam. 10 - 49 | Poč. zam. 50 - 249 | Poč. zam . 250 a viac | spolu
Poľnoh.poľovn. a les.hos. | 0 | 10 | 8 | 0 | 0 | 18
Priemyselná výroba | 5 | 60 | 30 | 24 | 0 | 119
Výr. rozv. el. plyn. vody | 0 | 0 | 0 | 0 | 0 | 0
Stavebníctvo | 26 | 56 | 15 | 2 | 0 | 99
Veľkoobchod a maloobchod | 31 | 163 | 52 | 3 | 0 | 249
Hotely a reštaurácie | 21 | 223 | 35 | 0 | 0 | 279
Doprava, skladov. a spoje | 0 | 6 | 1 | 0 | 1 | 8
Peňažníctvo a poisťovn. | 0 | 0 | 0 | 1 | 0 | 1
Nehnutel., obchod, výskum | 2 | 9 | 18 | 43 | 0 | 72
Verejná správa a obrana | 0 | 0 | 0 | 0 | 0 | 0
Školstvo | 0 | 1 | 0 | 0 | 0 | 1
Zdravotníctvo a soc. služ | 0 | 1 | 0 | 0 | 0 | 1
Ost. verejné a soc.služby | 0 | 34 | 9 | 0 | 0 | 43
spolu | 85 | 563 | 168 | 73 | 1 | 890

	V nasledovných tabuľkách  je uvedený prehľad KNZ podľa pohlavia, veku a štátnej príslušnosti.

Kontrola nelegálneho zamestnávania - 01.01.2005 - 31.03.2005
	
Počet skontrolovaných osôb | spolu | ženy | mladiství | cudzinci
| | 5 884 | 2 773 | 18 | 5
z toho | zamestnaní na základe pracovnoprávnych vzťahov | 5851 | 2 757 | 18 | 5
| zamestnaní bez právneho titulu | 33 | 16 | 0 | 0
Kontrola NZ: počet / čas | 1 143 | 1 500,5 | |
Navrhnuté pokuty jednotlivcom: počet / suma | 0 | 0 | |
Navrhnuté pokuty organizáciám: počet / suma | 10 | 250 000 | |

Kontrola nelegálneho zamestnávania - 01.04.2005 - 30.06.2005
	
Počet skontrolovaných osôb | spolu | ženy | mladiství | cudzinci
| | 22 005 | 10 486 | 184 | 82
z toho | zamestnaní na základe pracovnoprávnych vzťahov | 21148 | 10 011 | 154 | 72
| rozpor so zákonom č.82/2005 Z.z. § 2 ods. 2a | 386 | 211 | 22 | 4
| rozpor so zákonom č.82/2005 Z.z.§ 2 ods. 2b | 469 | 263 | 8 | 5
| rozpor so zákonom č.82/2005 Z.z. § 2 ods. 2c | 1 | 0 | 0 | 1
| rozpor so zákonom č.82/2005 Z.z. § 2 ods. 4 | 1 | 1 | 0 | 0
| rozpor so zákonom č.82/2005 Z.z. § 2 ods. 5 | 0 | 0 | 0 | 0
| rozpor so zákonom č.82/2005 Z.z. spolu - NZ | 857 | 475 | 30 | 10
Kontrola NZ: počet / čas | 5 635 | 22 568 | |
Navrhnuté pokuty jednotlivcom: počet / suma | 0 | 0 | |
Navrhnuté pokuty organizáciám: počet / suma | 374 | 3 415 000 | |

	Kontrola nelegálnej práce, kontrola nelegálneho zamestnávania bola v 1. polroku 2005 v prevažnej miere zameraná na zamestnávateľské subjekty s počtom zamestnancov 1 - 9, 10 - 49. Z celkového počtu 27 889 skontrolovaných osôb bolo u uvedených subjektov skontrolovaných 21 117 osôb. Z toho u fyzických osôb 9 339 osôb a u spol. s.r.o. 10 104 osôb. Najvyšší počet skontrolovaných osôb bol podľa OKEČ v odvetví obchodu 6 303, hotelov a reštaurácií 4 441 a priemyselnej výroby 5 227.

	V predmetnej skupine zamestnávateľských subjektov bolo 475 osôb nelegálne zamestnaných u fyzických osôb a 239 osôb nelegálne zamestnaných bolo v spoločnostiach s ručením obmedzeným. Podľa OKEČ najviac nelegálne zamestnaných 258 osôb bolo v odvetví hotelov a reštaurácií. V odvetví obchodu bolo nelegálne zamestnaných 215 osôb.

V prvom štvrťroku bola kontrola nelegálneho zamestnávania vykonávaná ako súčasť inšpekcie práce v oblasti pracovnoprávnych vzťahov. Z celkového počtu 5884 kontrolovaných osôb v uvedenom období bolo 33 zistení zamestnávania bez právneho titulu (z toho bolo 16 žien, žiaden mladistvý, cudzinec).

	V druhom štvrťroku bolo skontrolovaných 22 005 osôb prítomných na pracoviskách, pričom bolo zistených 857 nelegálne zamestnaných osôb (z toho 475 žien, 30 mladistvých, 10 cudzincov). Najväčší počet porušení zákona č.  82/2005 Z.z. bolo zistených tým, že zamestnávatelia si nesplnili oznamovaciu povinnosť voči Sociálnej poisťovni - 469 prípadov (z toho 263 žien). Zamestnávane bez pracovnoprávneho vzťahu bolo zistené v 386 prípadoch (z toho 211 žien). 

	Za nedostatky zistené pri kontrole so zameraním na vyhľadávanie a potieranie nelegálneho zamestnávania bolo navrhnutých celkom 384 postihov v celkovej výške 3.665.000 Sk.

	Počet navrhnutých postihov a ich výška podľa právnej formy a OKEČ v závislosti od veľkosti zamestnávateľského subjektu je uvedený v nasledovných tabuľkách:

Navrhované postihy - počet - 1. polrok 2005

FORMA (právna forma) | Poč. zam. = 0 | Poč. zam. 1 - 9 | Poč. zam. 10 - 49 | Poč. zam. 50 - 249 | Poč. zam . 250 a viac | spolu
Fyzické osoby | 42 | 197 | 25 | 2 | 0 | 266
Spoločnosť s ručením obmedzeným | 1 | 70 | 34 | 4 | 0 | 109
Akciová spoločnosť | 0 | 0 | 2 | 2 | 1 | 5
Družstvo | 0 | 0 | 0 | 1 | 0 | 1
Rozpočtová organizácia | 0 | 0 | 0 | 0 | 0 | 0
Príspevková organizácia | 0 | 0 | 0 | 0 | 0 | 0
Ostatné | 0 | 1 | 2 | 0 | 0 | 3
spolu | 43 | 268 | 63 | 9 | 1 | 384

Navrhované postihy - suma - 1. polrok 2005

FORMA (právna forma) | Poč. zam. = 0 | Poč. zam. 1 - 9 | Poč. zam. 10 - 49 | Poč. zam. 50 - 249 | Poč. zam . 250 a viac | spolu
Fyzické osoby | 341 000 | 1 613 000 | 341 000 | 8 000 | 0 | 2 303 000
Spoločnosť s ručením obmedzeným | 15 000 | 755 000 | 332 000 | 60 000 | 0 | 1 162 000
Akciová spoločnosť | 0 | 0 | 20 000 | 25 000 | 20 000 | 65 000
Družstvo | 0 | 0 | 0 | 100 000 | 0 | 100 000
Rozpočtová organizácia | 0 | 0 | 0 | 0 | 0 | 0
Príspevková organizácia | 0 | 0 | 0 | 0 | 0 | 0
Ostatné | 0 | 10 000 | 25 000 | 0 | 0 | 35 000
spolu | 356 000 | 2 378 000 | 718 000 | 193 000 | 20 000 | 3 665 000

Navrhované postihy - počet - 1. polrok 2005

OKEČ | Poč. zam. = 0 | Poč. zam. 1 - 9 | Poč. zam. 10 - 49 | Poč. zam. 50 - 249 | Poč. zam . 250 a viac | spolu
Poľnoh.poľovn. a les.hos. | 0 | 5 | 3 | 0 | 0 | 8
Priemyselná výroba | 3 | 31 | 17 | 5 | 0 | 56
Výr. rozv. el. plyn. vody | 0 | 0 | 0 | 0 | 0 | 0
Stavebníctvo | 8 | 25 | 5 | 1 | 0 | 39
Veľkoobchod a maloobchod | 18 | 81 | 15 | 1 | 0 | 115
Hotely a reštaurácie | 12 | 106 | 16 | 0 | 0 | 134
Doprava, skladov. a spoje | 0 | 3 | 1 | 0 | 1 | 5
Peňažníctvo a poisťovn. | 0 | 0 | 0 | 1 | 0 | 1
Nehnuť., obchod, výskum | 2 | 6 | 3 | 1 | 0 | 12
Verejná správa a obrana | 0 | 0 | 0 | 0 | 0 | 0
Školstvo | 0 | 0 | 0 | 0 | 0 | 0
Zdravotníctvo a soc. služ | 0 | 1 | 0 | 0 | 0 | 1
Ost. verejné a soc.služby | 0 | 10 | 3 | 0 | 0 | 13
spolu | 43 | 268 | 63 | 9 | 1 | 384

Navrhované postihy - suma - 1. polrok 2005

OKEČ | Poč. zam. = 0 | Poč. zam. 1 - 9 | Poč. zam. 10 - 49 | Poč. zam. 50 - 249 | Poč. zam . 250 a viac | spolu
Poľnoh.poľovn. a les.hos. | 0 | 27 000 | 35 000 | 0 | 0 | 62 000
Priemyselná výroba | 11 000 | 319 000 | 247 000 | 80 000 | 0 | 657 000
Výr. rozv. el. plyn. vody | 0 | 0 | 0 | 0 | 0 | 0
Stavebníctvo | 85 000 | 265 000 | 40 000 | 3 000 | 0 | 393 000
Veľkoobchod a maloobchod | 155 000 | 772 000 | 163 000 | 5 000 | 0 | 1 095 000
Hotely a reštaurácie | 95 000 | 851 000 | 148 000 | 0 | 0 | 1 094 000
Doprava, skladov. a spoje | 0 | 15 000 | 10 000 | 0 | 20 000 | 45 000
Peňažníctvo a poisťovn. | 0 | 0 | 0 | 5 000 | 0 | 5 000
Nehnuť., obchod, výskum | 10 000 | 34 000 | 50 000 | 100 000 | 0 | 194 000
Verejná správa a obrana | 0 | 0 | 0 | 0 | 0 | 0
Školstvo | 0 | 0 | 0 | 0 | 0 | 0
Zdravotníctvo a soc. služ | 0 | 5 000 | 0 | 0 | 0 | 5 000
Ost. verejné a soc.služby | 0 | 90 000 | 25 000 | 0 | 0 | 115 000
spolu | 356 000 | 2 378000 | 718 000 | 193 000 | 20 000 | 3 665000

	Najviac postihov 268 bolo navrhnutých zamestnávateľským subjektom s počtom zamestnancov 1 - 9. Z toho až v 197 prípadoch boli navrhnuté postihy podnikateľom - fyzickým osobám a to v sume 1.613.000 Sk. V 70 prípadoch boli navrhnuté postihy spoločnostiam s ručením obmedzeným v celkovej sume 755.000 Sk.

	Podľa odvetví - OKEČ bolo navrhnutých 106 postihov vo výške 851.000 Sk v odvetví hotelov a reštaurácií. Druhým najvyšším počtom postihov 81 v celkovej sume 772.000 Sk je veľkoobchod a maloobchod.

4.	Zhodnotenie poznatkov z kontrolnej činnosti Národného inšpektorátu práce

Výskyt nelegálnej práce a nelegálneho zamestnávania je ovplyvňovaný faktormi z ekonomickej, sociálnej a legislatívnej oblasti. Je rôzny na jednotlivých odvetviach hospodárstva. V ekonomickej oblasti je to celková ekonomická situácia pre rozvoj podnikateľských aktivít a rast zamestnanosti, úroveň daňového a odvodového zaťaženia podnikateľských subjektov, úroveň hospodárskeho rozvoja regiónu, nerovnováha medzi dopytom a ponukou práce v rámci lokálneho trhu práce.

V sociálnej oblasti je to vzťah spoločenských noriem a tradícií k prejavom nelegálnej práce a nelegálneho zamestnávania, nízky stupeň právneho vedomia obyvateľstva.

V legislatívnej oblasti výkon kontrolnej činnosti v oblasti potierania nelegálnej práce a nelegálneho zamestnávania v období do 31.03.2005 bol výrazne ovplyvnený absenciou zákona o nelegálnej práci, nelegálnom zamestnávaní. Bol vykonávaný ako súčasť výkonu inšpekcie práce zameranej na oblasť pracovnoprávnych vzťahov. Zamestnávatelia mali počas kontroly možnosť uzatvoriť pracovnoprávny vzťah s osobou, ktorá v čase výkonu inšpekcie práce nepreukázala uzatvorenie právoplatného vzťahu, tento vzťah legalizovať a tým sa vyhnúť zodpovednosti za nelegálnu prácu, nelegálne zamestnávanie.

Inšpektor práce v konečnom dôsledku pri ukončení kontroly mohol len konštatovať, že zamestnávateľ nepredložil doklady potrebné ku kontrole v čase výkonu inšpekcie práce. Uvedená skutočnosť výrazne marila výkon kontroly nelegálnej práce a nelegálneho zamestnávania a tým aj skresľovala údaje o skutočnej a vykazovanej nelegálnej práci a nelegálnom zamestnávaní.

Zmena nastala až prijatím zákona č. 82/2005 Z.z., ktorý nadobudol účinnosť 01.04.2005. V podstatnej miere zefektívnil kontrolu zameranú na vyhľadávanie a potieranie nelegálnej práce a nelegálneho zamestnávania. Svedčia o tom aj výsledky troch mimoriadnych celoslovenských akcií VIETOR, BARMAN, VIETOR II zameraných na zákaz nelegálnej práce a nelegálneho zamestnávania, počas ktorých bolo skontrolovaných 16 750 osôb prítomných na pracoviskách v 4595 zamestnávateľských subjektoch. V 667 prípadoch bolo zistené nelegálne zamestnávanie. V roku 2004 bolo zistené porušenie - zamestnávanie bez právneho titulu v 111 prípadoch. Z uvedených údajov je zrejmý obrovský význam a účinnosť zákona č. 82/2005 Z.z.

Výsledky inšpekcie práce potvrdili poznatky orgánov IP, ktoré dlhodobejšie signalizovali neuspokojivý stav v oblasti dodržiavania zákazu nelegálnej práce a nelegálneho zamestnávania v odvetví obchodu, služieb, hotelových a reštauračných zariadení, drevospracujúceho priemyslu a stavebníctva.

Výsledky inšpekcie práce odhalili aj niektoré problémové oblasti pri výkone dozoru pri vyhľadávaní a potieraní nelegálnej práce, nelegálneho zamestnávania. Ide tak o legislatívnu oblasť ako aj o technické a organizačné opatrenie.

V tejto súvislosti vstupujú do praxe formy zmlúv uzatvorené podnikateľským subjektom podľa Obchodného ako aj Občianskeho zákonníka. Keďže obidva tieto zákonníky majú rôzne typy zmlúv, ktoré často môžu byť uzatvorené na základe ústnej dohody, je veľmi zložité preukazovať či došlo k porušeniu zákona č. 82/2005 Z.z.

Problémovou oblasťou aj naďalej ostáva výkon prác na základe dohôd vykonávaných mimo pracovného pomeru. Tieto sa vo väčšej miere rozšírili ako náhrada za pracovný pomer uzatvorený na pracovnú zmluvu.

Výsledky inšpekcie práce odhalili nepružnosť systému evidencie prihlášok zamestnancov do registra poistencov a sporiteľov starobného dôchodkového sporenia a neexistenciu registra evidencie prihlášok zamestnancov podľa ust. §4 ods. 2 zákona č.  461/2003 Z.z. na účely úrazového poistenia a na účely zákona č.  82/2005 Z.z.

Register prihlásených osôb, ktorý vedie Sociálna  poisťovňa:
-	je nekompletný, to znamená, že v tomto registri sa nenachádzajú všetky osoby, ktoré sú do tohoto registra nahlásené zamestnávateľom. Prihlášky sa nahrávajú do systému s viacdňovým oneskorením, čo prakticky znamená, že v čase zisťovania totožnosti osôb na pracovisku sa inšpektor aj napriek prístupu cez GRID karty do registra poistencov v reálnom čase nedozvie, či kontrolované osoby skutočne nie sú prihlásené zamestnávateľom, resp. nie sú ešte nahraté do systému.

Z doterajších skúseností možno využiť operatívne tento systém len v tom prípade, keď je kladná informácia, to znamená, že sa kontrolovaná osoba v tomto registri nachádza a teda zamestnávateľ neporušil zákon o nelegálnej práci, nelegálnom zamestnávaní. V práci inšpektora má však oveľa väčší význam práve preukazovanie priamo pri výkone kontroly, či bolo uskutočnené prihlásenie do registra poistencov a sporiteľov starobného dôchodkového sporenia, čo sa však z daného registra vôbec nedá preukázať.
	
Ďalším problémom je skutočnosť, že chýba údaj o presnom čase prihlásenia do Soc. poisťovne (označenie len dátumom). Ak zamestnávateľ nahlási zamestnanca tesne po výkone inšpekcie práce, prípadne v čase výkonu je veľmi obtiažne preukázanie nelegálneho zamestnania z dôvodu nesplnenia si oznamovacej povinnosti voči Soc. poisťovni.

-	je nedostatočný, chýba informácia o tom, či osoba prihlásená zamestnávateľom je prihlásená na základe pracovnej zmluvy, alebo na základe dohody o vykonaní práce. Je to pomerne dôležité, lebo zamestnávateľ, ktorý zamestnával kontrolovanú osobu na základe dohody o vykonaní práce a túto dohodu o vykonaní práce prihlásil, ale neodhlásil, teda stále figuruje v registri poistencov, táto dohoda o vykonaní práce bola medzičasom ukončená a zamestnávateľ túto osobu zamestnáva ďalej nelegálne, avšak pri overovaní inšpektor zistí, že táto osoba je prihlásená v Soc. poisťovni a nelegálne zamestnávanie zamestnávateľovi nevykáže.

V neposlednom rade je to nenahrávanie dohody o vykonaní práce do registra poistencov. Ich overovanie je možné len pracným manuálnym spôsobom priamo na príslušnej pobočke Soc. poisťovne čo sťažuje a predlžuje výkon inšpekcie práce.

V prípadoch prihlásenia zamestnancov do registra poistencov faxom, elektronickou poštou, krátkou textovou správou (SMS)  je toto preukazovanie ešte zložitejšie.

Druhý okruh problémov sa týka technickej stránky overovania osôb v registri poistencov. V poslednom období sa komplikuje napojenie na systém Soc. poisťovne cez GRID karty, priebeh spojenia sa predlžuje a veľmi často sa vôbec spojenie s týmto systémom nedá uskutočniť.

Nie je možné overiť kontrolované osoby na pracovisku v registri poistencov Soc. poisťovne na základe uvedenia mena, priezviska a dátumu narodenia, čo skomplikovalo prácu inšpektora v prípade, že nebola preukázaná totožnosť preukazom totožnosti ( nie je k dispozícii identifikačné číslo poistenca ).

Tieto skutočnosti umožňujú zamestnávateľským subjektom obísť zákaz nelegálneho zamestnávania.

Skvalitnenie inšpekcie práce by priniesol prístup k údajom Soc. poisťovne v databáze zamestnávateľov. Podľa identifikačného čísla - IČO zamestnávateľského subjektu by bolo možné overiť koľkí zamestnanci sú v reálnom čase zamestnávateľom prihlásení a tým by sa splnenie oznamovacej povinnosti kontrolovalo len v sporných prípadoch.

Pre zefektívnenie kontroly nelegálnej práce a nelegálneho zamestnávania navrhujeme:

•	dobudovať a zdokonaliť informačný systém - register prihlásených osôb, ktorý vedie Sociálna poisťovňa.

Záverom je možné konštatovať, že prijatie dlhodobo očakávaného zákona o nelegálnej práci a nelegálnom zamestnávaní a o zmene a doplnení niektorých zákonov č. 82/2005 Z.z. nie je len prínosom pre kontrolné orgány vykonávajúce kontrolu nelegálnej práce a nelegálneho zamestnávania, ale aj prínosom pre celú ekonomiku Slovenskej republiky.

5.	Vyhodnotenie výsledkov kontrolnej činnosti zameranej na nelegálne zamestnávanie a nelegálnu prácu v podmienkach Ústredia práce sociálnych vecí a rodiny a úradov práce sociálnych vecí a rodiny za obdobie od 01.04.2005 do 30.6.2005

Sprievodným javom nezamestnanosti je nelegálna práca, ktorá spočíva v tom, že pracovnoprávny vzťah medzi zamestnávateľom a fyzickou osobou nie je založený písomnou pracovnou zmluvou, ani dohodou a u cudzincov, ktorí prichádzajú na naše územie chýba povolenie na prechodný pobyt a povolenie na zamestnanie, čím je výkon takýchto prác utajený. Vzhľadom na to, že úmerne s počtom evidovaných uchádzačov o zamestnanie narastá počet osôb, ktorí si svoju finančnú situáciu „vylepšujú“ popri dávke v nezamestnanosti a dávkam v hmotnej núdzi vykonávaním prác, ktoré sú realizované v rozpore s pracovnoprávnymi predpismi a predpismi o službách zamestnanosti, potieranie nelegálnej práce ostáva naďalej jednou z priorít  ústredia a úradov práce. 

V oblasti boja proti nelegálnej práci a nelegálnemu zamestnávaniu veľké plus znamená prijatie zákona č. 82/2005 Z.z. s účinnosťou od 01.04.2005, ktorým sa vymedzili pojmy nelegálna práca a nelegálne zamestnávanie, ustanovil zákaz ich vykonávania a definuje sa kedy sa vykonávanie práce a zamestnávanie považujú za nelegálne.

Právomoc v oblasti kontroly a ukladania postihov za zistené porušenia je ponechaná kontrolným orgánom v rozsahu pôsobnosti podľa príslušných zákonov.
Kontrolná činnosť Ústredia a úradov práce zameraná na vyhľadávanie a potieranie nelegálnej práce a nelegálneho zamestnávania bola od 1.04.2005. do 30.06.2005 vykonávaná v rámci:
•	plánov kontrolnej činnosti na rok 2005 
•	šetrenia písomných podnetov právnických a fyzických osôb
•	šetrenia podnetov oznámených na bezplatnú telefónnu linku na oznamovanie konkrétnych prípadov zneužívania sociálneho systému, resp. podozrenia zo zneužívania a podvodov, zriadenú na ústredí
•	rozhodnutia generálneho riaditeľa ústredia
•	mimoriadnych celoslovenských akcií VIETOR, VIETOR 2, NOČNÉ SVETLO,  NOČNÉ SVETLO 2.

Úrady práce za obdobie od účinnosti zákona o nelegálnej práci a nelegálnom zamestnávaní do 30.06.2005 vykonali celkom 10 774 kontrolných akcií (tabuľka č. 1 v prílohe). Počas tohoto obdobia prebehli dve celoslovenské akcie VIETOR 1 v čase od 4.4. do 15.4.2005, t.j. 11 dní a VIETOR 2 v čase od 6.6. do 10.6.2005, tj. 5 dní. Počas týchto dvoch akcií kontrolóri vykonali celkom 6 933 kontrolných akcií. 

Na základe podnetu generálneho riaditeľa ústredia boli vykonané dve akcie, zamerané na reštauračné zariadenia a nočné podniky, pod názvom Nočné svetlo 1 a Nočné svetlo 2. Tieto akcie boli vykonané vo všetkých krajských mestách v nočných hodinách.

Za obdobie k 30.6.2005 bolo celkom zistených 631 zamestnávateľských subjektov, ktorí nelegálne zamestnávali celkom 956 osôb. Celkovo bolo navrhnutých 658 pokút v celkovej výške 6 270 tis. Sk.

Ústredie práce, sociálnych vecí a rodiny výsledky týchto kontrolných akcií  priebežne vyhodnocovalo a poskytovalo ich na porady vedenia ústredia a ministra práce, sociálnych vecí a rodiny 

Z dôvodu celkového prehľadu v prílohách prekladáme tabuľkové vyhodnotenie akcií VIETOR 1 a 2, Nočné svetlo 1 a 2:

Tabuľka č. 2: Vyhodnotenie akcie VIETOR
Tabuľka č. 3: Vyhodnotenie akcie VIETOR 2
Tabuľka č. 4: Vyhodnotenie akcie Nočné svetlo
Tabuľka č. 5: Vyhodnotenie akcie Nočné svetlo 2

Akcia VIETOR

Kontrolóri úradov práce a ústredia vykonali v rámci mimoriadnej kontrolnej akcie VIETOR celkom 4 813 kontrolných akcií (stĺpec 1 tabuľky), čo je o 468 viac ako bolo plánované (110,8 %), pričom bolo skontrolovaných celkom 14 162 osôb (stĺpec 2 tab.). 

Z celkového počtu  4813 skontrolovaných zamestnávateľských subjektov bolo zistených 334 zamestnávateľov (stĺpec 3), čo predstavuje 6,9 %, ktorí nelegálne zamestnávali celkom 537 osôb (stĺpec 4). Z celkového počtu skontrolovaných osôb 14 162 počet nelegálne zamestnávaných predstavuje  3,8 %.

Z celkového počtu zistených nelegálne zamestnávaných osôb len 5 úradov práce zistilo nelegálne zamestnávanie 6 osôb cudzích štátnych príslušníkov (stĺpec 7 tab.)

Z celkového počtu zistených nelegálne zamestnávaných osôb 30 úradov práce zistilo nelegálne zamestnávanie 143 uchádzačov o zamestnanie (UoZ) (stĺpec 8 tab.). Z uvedeného počtu poberá dávky v hmotnej núdzi 67 UoZ. Na základe uvedených zistení boli dané návrhy na vyradenie z evidencie UoZ len u 87 UoZ, vzhľadom na znenie ust. § 6 ods.2 písm. d) zákona 5/2004 o službách zamestnanosti, podľa ktorého uchádzačom o zamestnanie je aj občan, ktorý vykonáva zárobkovú činnosť v rozsahu najviac 64 hodín mesačne a ktorého mzda alebo odmena za výkon tejto činnosti nepresahuje 3200 Sk mesačne…). Zistení UoZ, ktorí sú poberateľmi dávok v hmotnej núdzi, boli oznámení odboru sociálnych vecí príslušného úradu práce za účelom preverenia trvania nároku na dávku v hmotnej núdzi.

Z celkového počtu zisteného nelegálneho zamestnávania uviedli jednotlivé úrady práce najčastejší výskyt v nasledovných odvetviach:

•	Reštauračné a pohostinské služby -  46,7 % úradov práce
•	Ostatné služby( obchod, tlačiarne, cukrárenská výroba) – 37,8 % úradov práce
•	Drevospracujúci priemysel a lesné hospodárstvo – 11,1 % úradov práce
•	Stavebníctvo	- 2,2%  úradov práce 
•	Iné	- 2,2 %  úradov práce
Jeden prípad nelegálneho zamestnávania bol zistený aj v oblasti zdravotníctva (Pezinok).

Úrady práce na základe kontrolných zistení celkovo navrhli pokuty vo výške 2 360 500,- Sk z toho:
Počet		výška v Sk

pokuty pre zamestnávateľa (§ 68a zák. č. 5/2004 Z.z.)	309		2 290 000,-
poriadková pokuta (§ 68 ods.5 zák. 5/2004 Z.z.)		    2		23 000,-
priestupok  (§ 7 zákona č. 82/2005 Z.z.)                                35    		47 500,-

Navrhnuté výšky jednotlivých pokút:

•	podľa § 68a zák. č. 5/2004 Z.z.: 
1.	Najnižšia pokuta navrhnutá zamestnávateľovi bola vo výške 1 000,- Sk (Pezinok). 
2.	Väčšina pokút bola navrhnutá vo výške 5 000,- Sk
3.	Najvyššia vo výške 250 000,- Sk navrhnutá Úradom práce v Považskej Bystrici

•	podľa § 68 zák. č. 5/2004 Z.z.:
1.	Najnižšia pokuta navrhnutá zamestnávateľovi bola vo výške 3 000,- Sk. 
2.	Najvyššia vo výške 20 000,- Sk navrhnutá Úradom práce v Piešťanoch. 

•	priestupok podľa § 7 zákona č. 82/2005 Z.z.
1.	Najnižšia pokuta navrhnutá pre zamestnanca bola vo výške 500,- Sk.( úrady práce Nové Zámky a Partizánske)
2.	Najvyššia pokuta navrhnutá pre zamestnanca bola vo výške 3 000,- Sk (Úrad práce Zvolen)

Najčastejšie dôvody porušenia zákona o nelegálnej práci a nelegálnom zamestnávaní:
 
1.	nesplnenie si oznamovacej povinnosti voči Sociálnej poisťovni podľa osobitného predpisu právnickou alebo fyzickou osobou, ktorá je podnikateľom, ak využíva závislú prácu fyzickej osoby a má s ňou založený pracovnoprávny vzťah (§ 2 ods. 2 zákona č. 82/2005 Z.z.) – 318 zamestnávaných osôb, čo je   59,2 % z počtu zistených osôb, nelegálne zamestnávaných

2.	vyžívanie práce fyzickej osoby právnickou alebo fyzickou osobou, ktorá je podnikateľom, bez založenia pracovnoprávneho vzťahu, resp. právneho vzťahu podľa osobitného predpisu – 219 osôb, čo predstavuje 40,8 % z počtu zistených osôb, nelegálne zamestnávaných

Najvyšší výskyt nelegálneho zamestnávania a nelegálnej práce bol zistený v prešovskom regióne -164 osôb a v banskobystrickom regióne - 85 osôb.

Akcia VIETOR 2

Kontrolóri úradov práce a ústredia vykonali v rámci mimoriadnej kontrolnej akcie VIETOR 2 v čase od 6. 6 do 10.06.2005 celkom 2 120 kontrolných akcií (stĺpec 1 tabuľky), pričom bolo skontrolovaných celkom 5 825 osôb (stĺpec 2 tab.). 
  
Z celkového počtu  2120 skontrolovaných zamestnávateľských subjektov bolo zistených 133 zamestnávateľov (stĺpec 3), čo predstavuje 6,3 %, ktorí nelegálne zamestnávali celkom 197 osôb (stĺpec 4). Z celkového počtu skontrolovaných osôb 5 825 počet nelegálne zamestnávaných predstavuje  3,4 %.

Z celkového počtu zistených nelegálne zamestnávaných osôb len Úrad práce, v Košiciach zistil nelegálne zamestnávanie 7 osôb cudzích štátnych príslušníkov (stĺpec 7 tab.)

Z celkového počtu zistených nelegálne zamestnávaných osôb bolo zistené nelegálne zamestnávanie 16 uchádzačov o zamestnanie (UoZ) (stĺpec 8 tab.). Z uvedeného počtu poberá dávky v hmotnej núdzi 6 UoZ. Na základe uvedených zistení boli dané návrhy na vyradenie z evidencie UoZ len u 14 UoZ, vzhľadom na znenie ust. § 6 ods.2 písm. d) zákona 5/2004 o službách zamestnanosti, podľa ktorého uchádzačom o zamestnanie je aj občan, ktorý vykonáva zárobkovú činnosť v rozsahu najviac 64 hodín mesačne a ktorého mzda alebo odmena za výkon tejto činnosti nepresahuje 3200 Sk mesačne…). Zistení UoZ, ktorí sú poberateľmi dávok v hmotnej núdzi, boli oznámení odboru sociálnych vecí príslušného úradu práce za účelom preverenia trvania nároku na dávku v hmotnej núdzi.

Z celkového počtu zisteného nelegálneho zamestnávania uviedli jednotlivé úrady práce najčastejší výskyt v nasledovných odvetviach:
•	Reštauračné a pohostinské služby			40 % úradov práce
•	Ostatné služby			 		34 % úradov práce
•	Drevospracujúci priemysel a lesné hospodárstvo	10 % úradov práce
•	Stavebníctvo						7% úradov práce
•	Iné(agentúry, sprac.mäsa, obuv.priem)		7 % úradov práce
•	Poľnohospodárstvo					2 % úradov práce

Úrady práce na základe kontrolných zistení celkovo navrhli pokuty vo výške 1 649 500,- Sk z toho:
Počet		výška v Sk

pokuty pre zamestnávateľa (§ 68a zák. č. 5/2004 Z.z.)	132		1 636 000,-
priestupok podľa § 7 zákona č. 82/2005 Z.z.			  14		     13 500,-

Poriadková pokuta nebola uložená.

Pri stanovovaní výšky pokút kontrolné orgány prihliadali na závažnosť zistených nedostatkov a na závažnosť ich následkov ( § 68a ods. 2 zákona č. 5/2004 Z.z.)

•	podľa § 68a zák. č. 5/2004 Z.z.: 
1.	Najnižia pokuta bola uložená vo výške 1 000,- pre zamestnávateľa, ktorý  si nesplnil oznamovaciu povinnosť voči Sociálnej poisťovni, v čase výkonu táto povinnosť už bola splnená
2.	Väčšina pokút bola navrhnutá vo výške 5 000,- Sk
3.	Najvyššia vo výške 500 000,- Sk navrhnutá Úradom práce v Martine. Pokuta bola navrhnutá právnickej osobe, ktorá sprostredkovala zamestnanie za úhradu bez príslušného povolenia Ústredia práce, sociálnych vecí a rodiny a za sprostredkovanie vyberala od občanov výšku poplatku, ktorý bol v rozpore s platnou vyhláškou MPSVR SR.
4.	Ďalšia pokuta vo výške  150 000,- Sk navrhnutá Úradom práce v Košiciach, za nelegálne zamestnávanie 7 cudzích štátnych príslušníkov – stavebná činnosť. Boli vyhostení cudzineckou políciou.

•	priestupok podľa § 7 zákona č. 82/2005 Z.z.
1.	 Najnižšia pokuta navrhnutá pre zamestnanca bola vo výške   500,- Sk

2.	Najvyššia pokuta navrhnutá pre zamestnanca bola vo výške 3 000,- Sk

Najvyšší výskyt nelegálneho zamestnávania a nelegálnej práce bol zistený v banskobystrickom regióne – 53 osô,. v prešovskom regióne - 29 osôb a v košickom – 28 osôb.

Z celkového počtu 46 úradov práce až 15 úradov práce počas akcie VIETOR 2 nezistilo nelegálnu prácu ani nelegálne zamestnávanie. Túto skutočnoť je možné pripísať najmä predchádzajúcim akciám, zameraným na kontrolu nelegálnej práce a nelegálneho zamestnávania. 

Akcia „Nočné svetlo“

Počas akcie „Nočné svetlo“ vykonali úrady práce a Ústredie práce, sociálnych vecí a rodiny v čase od 17.– 18. mája 2005 tj. 2 noci, celkom 65 kontrolných akcií. 

V nočných zariadeniach bolo zistených celkom 14 zamestnávateľov, ktorí nelegálne zamestnávali 16 osôb a ktorým bolo na základe kontrolných zistení  navrhnutých 14 pokút v celkovej výške 90 tis. Sk (tabuľka č. 4). 

Akcia „Nočné svetlo 2“

Počas akcie „Nočné svetlo 2“ vykonali úrady práce v čase od 30.mája do 3. júna 2005 t j. 4 noci, celkom  192 kontrolných akcií. Z toho úrady práce v Trnave, Nitre, Trenčíne, Žiline, Prešove mali vykonať kontroly počas dvoch nocí v celkovom počte 6 kontrol za úrad, úrady práce v Košiciach a Banskej Bystrici celkom 20 kontrol za úrad. 
Úrad práce v Bratislave vykonal v priebehu celého týždňa (4 noci) celkom 106  kontrol.
Prehľad je v priloženej tabuľke č.5

Celkovo bolo zistených 9 zamestnávateľských subjektov, ktoré zamestnávali nelegálne, 14 osôb pracujúcich nelegálne, navrhnutých bolo 11 pokút v celkovej výške 107 tis. Sk. Najvyššia pokuta navrhnutá zamestnávateľskému subjektu je vo výške 30 000,- Sk  Úradom práce v Trnave.

Celkovo je možné konštatovať, že subjekty, po predchádzajúcich akciách VIETOR a Nočné svetlo, predpokladali a očakávali takéto kontroly. V niektorých prevádzkach mali dokonca všetky doklady, potrebné k výkonu kontroly a bez problémov ich predkladali.

6.	Zhodnotenie poznatkov z kontrolnej činnosti Ústredia práce, sociálnych vecí a rodiny a úradov práce, sociálnych vecí a rodiny

Orgány kontroly ústredia a úradov práce naďalej pokračujú vo výkone kontrolných akcií zameraných na odhaľovanie nelegálnej práce a nelegálneho zamestnávania. 

Výsledky kontroly nelegálnej práce a nelegálneho zamestnávania odhalili aj niektoré problémové oblasti: ide o legislatívnu oblasť ako aj o technicko- organizačnú oblasť

V oblasti legislatívy:
•	Zložitosť preukazovania porušenia zákona č. Z.z. 2005 v súvislosti s uzatváraním zmlúv podnikateľským subjektom podľa Obchodného ako aj Občianskeho zákonníka, najmä ak sú uzatvorené ústne
V oblasti technicko -organizačnej:
•	Nepružnosť systému evidencie prihlášok zamestnancov do registra poistencov a sporiteľov starobného dôchodkového sporenia a neexistencia registra evidencie prihlášok zamestnancov podľa § 4 ods. 2 zákona č. 461/203 Z.z. o sociálnom poistení v znení neskorších predpisov. na účely úrazového pistenia a na účely zákona č. 82/2005 Z.z.
•	Databáza poskytnutá Sociálnou poisťovňou (SP) je neúplná, nepresná a neaktuálna. Na základe sprístupnených údajov je možné zistiť, kedy vzniklo poistenie a nie je možné zistiť dátum a čas  splnenia oznamovacej povinnosti.
 
•	V čase fyzického výkonu kontroly priamo v kontrolovanom subjekte nebolo možné preukázať nelegálne zamestnávanie, resp. nelegálnu prácu z dôvodu, že aj napriek predloženiu pracovnej zmluvy s niekoľkoročným zamestnancom zo strany kontrolovaného subjektu - sprístupnený register Sociálnej poisťovne ukazoval neprihlásenie predmetného zamestnanca aj v prípade, že si kontrolovaný subjekt splnil oznamovaciu povinnosť.

•	V prípade, že zamestnávateľ prihlási zamestnanca na predpísanom tlačive osobne, na príslušnej pobočke SP, nie je možné odkontrolovať čas prevzatia tejto prihlášky príslušnou pobočkou SP. 

Oblasť výkonu kontroly zameranej na odhaľovanie nelegálnej práce a nelegálneho zamestnávania  Ústredie práce, sociálnych vecí a rodiny  považuje i naďalej za jednu z prioritných oblastí kontrolnej činnosti.

7.	Poznatky zainteresovaných ministerstiev

a)	Ministerstvo financií SR - Daňové riaditeľstvo SR

Daňové orgány priebežne v rámci výkonu správy daní v zmysle zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov (ďalej len „zákon o správe daní“) vykonávajú činnosť pri ktorej získavajú rôzne informácie dôležité pre správne vyrubenie dane. Medziiným prihliadajú aj na skutočnosti súvisiace s možným výskytom nelegálneho zamestnávania za účelom správneho vyrubovania dane z príjmov zo závislej činnosti, resp. za účelom vyhľadávania daňových subjektov, ktoré si nesplnili voči daňovým orgánom registračnú povinnosť pre účely dane z príjmov zo závislej činnosti. V prípade, že pri svojej činnosti zistia skutočnosti, ktoré poukazujú na porušovanie právnych predpisov v oblasti pracovného práva a oblasti súvisiacich s realizáciou sociálneho poistenia resp. nárokov z oblasti dávok v hmotnej núdzi, informujú s prihliadnutím na ustanovenie § 23 - Daňové tajomstvo zákona o správe daní príslušné orgány o zistených skutočnostiach.

	V priebehu prvého polroka 2005 bolo daňovými orgánmi vykonaných celkom 789 zisťovaní zameraných na odhaľovanie nelegálnej práce, najčastejšie formou miestnych zisťovaní v zmysle § 14 zákona o správe daní. Jedno zisťovanie vykonali daňové orgány v súčinnosti s inšpektorátom práce.

	Výkon 789 kontrolných akcií uskutočnených v prvom polroku 2005 viedol len v dvoch prípadoch k odhaleniu porušenia platných právnych predpisov, pričom bolo zistené nesplnenie si povinností voči daňovej správe, vyplývajúcich z titulu zamestnávania zamestnancov.

b)	Ministerstvo zdravotníctva SR

Ministerstvo zdravotníctva, Sekcia ekonomickej kontroly a sťažností za obdobie 1. polroku 2005 v rámci svojej kontrolnej činnosti vykonala kontrolu zameranú na zisťovanie nelegálnej práce v rámci plnenia uznesenia vlády č. 1099 zo dňa 21.11.2001 - vyhľadávanie a potieranie nelegálnej práce. Kontrolu vykonala v 8 zdravotníckych zariadeniach a organizáciách.

V kontrolovaných zdravotníckych zariadeniach a organizáciách nebolo zistené vykonávanie nelegálnej práce.

c)	Ministerstvo vnútra SR - Prezídium policajného zboru

Rezort Ministerstva vnútra SR - Prezídium policajného zboru vykonalo samostatne 1204 kontrol nelegálnej práce, nelegálneho zamestnávania. U 4 299 kontrolovaných zamestnávateľských subjektov bolo zistených 90 osôb nelegálne zamestnaných. Za zistené nedostatky bolo uložených 112 postihov v sume 51 800 Sk.